Diari Oficial de la Generalitat Valenciana


Sumari del DOGV 3496, del 17-05-1999 (1999/3499)

RESOLUCIÓ de 6 d'abril de 1999, de la Direcció General d'Indústria i Energia, per la qual autoritza administrativament la reforma i l'ampliació d'una central de cogeneració a l'empresa Clariana, SA.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3496

Data del DOGV
:   17-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3499


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 6 d'abril de 1999, de la Direcció General d'Indústria i Energia, per la qual autoritza administrativament la reforma i l'ampliació d'una central de cogeneració a l'empresa Clariana, SA. [1999/M3499]
  
Vist l'expedient incoat pel Servei Territorial d'Indústria i Energia de Castelló a instància de l'empresa Clariana, SA, relatiu a l'autorització de la reforma i ampliació d'una central de cogeneració.
  
Atés que la sol·licitud d'autorització indicada ha seguit en el Servei Territorial d'Indústria i Energia de Castelló la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i en la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que en el període d'informació pública no s'han presentat al·legacions al projecte tècnic i l'estudi d'impacte ambiental.
  
Atés que amb data 14 de desembre de 1998 la Conselleria de Medi Ambient va formular la declaració d'impacte ambiental en la qual s'estimava acceptable als sols efectes ambientals, el projecte de reforma i ampliació d'una planta de cogeneració de gas natural per al procés industrial de l'empresa Clariana, SA, en els termes que establixen l'estudi d'impacte ambiental, el programa de vigilància ambiental i les prescripcions que es recullen en la part dispositiva de la present resolució.
  
Vist l'informe tècnic emés per l'òrgan instructor de l'expedient, de data 25 de gener de 1999.
  
Esta Direcció General d'Indústria i Energia, resol:
  
Primer
  
Autoritzar a l'empresa Clariana, SA en la seua fàbrica de Vila-real (Castelló) la reforma i ampliació d'una central de cogeneració, les característiques principals de la qual són les indicades en el projecte bàsic de reforma de la central de cogeneració, subscrit per l'enginyer industrial, senyor Alejandro Almazán González, visat pel Col·legi Oficial d'Enginyers Industrials en data 14 d'abril de 1998.
  
Segon
  
Aprovar el projecte d'execució, sotmetent-lo a les següents condicions:
  
1. Las obres hauran de realitzar-se d'acord amb el projecte presentat.
  
2. El termini de posada en marxa serà de 12 mesos comptats a partir de la notificació de la present resolució.
  
3. El titular donarà compte de la terminació de les obres al Servei Territorial d'Indústria i Energia de Castelló a efectes de reconeixement definitiu i extensió de l'acta de posada en marxa.
  
4. La administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
5. Condicions d'ordre mediambiental:
  
a) Els olis usats, els possibles vessaments, les bateries, els filtres procedents dels circuits de trasbals de l'oli, i en general qualsevol altra substància que puga ser catalogada com a residu tòxic i perillós, seran adequadament emmagatzemats i etiquetats, i lliurats a un gestor autoritzat, segons allò que s'ha disposat en el vigent Reial Decret 833/1988, el Reglament per a l'execució de la Llei 20/1986, de 21 d'abril, de Residus, i l'Ordre de 28 de febrer de 1989 sobre la gestió d'olis usats.
  
b) Per ser productor de residus tòxics i perillosos, l'empresa s'ajustarà a tot allò que s'ha disposat en l'anterior reial decret, i també a l'actual Llei 10/1998, de 21 d'abril, de Residus. És a dir, haurà d'inscriure's en el Registre de Xicotets Productors de Residus Tòxics i Perillosos o, si és procedent, sol·licitar l'autorització com a gran productor, presentant la preceptiva declaració anual.
  
c) La present activitat, considerada amb la classificació del grup B del catàleg d'activitats potencialment contaminants de l'atmosfera que s'indica en l'annex II del Decret 833/1975, s'ajustarà a tot allò que s'ha disposat per a estes activitats en el títol IV del mencionat decret (règim especial d'activitats potencialment contaminants de l'atmosfera) i en l'Ordre de 18 d'octubre de 1976 sobre prevenció i correcció de la contaminació industrial de l'atmosfera.
  
d) Els nivells màxims d'emissió de contaminants a l'atmosfera que es garantiran de no superar seran:
  
Opacitat 2 (Bacharach) i 1 (Ringlemann)
  
Monòxid de carboni 500 ppm
  
Òxids de nitrogen 300 ppm
  
Partícules en suspensió 150 mg/Nm3
  
SO2 des de l'any 1980 850 mg/Nm3
  
Igualment, s'ha de garantir que els nivells d'immissió no superen allò que s'ha establit en l'annex I del Decret 833/1975, i en la resta de legislació posterior que la modifique.
  
e) Els fumerals d'evacuació i dispersió dels gasos a l'atmosfera disposaran de l'adequat orifici per a la realització de les preses de mostres, a fi d'efectuar els mesuraments d'autocontrol i control de les emissions exigides en la normativa, i d'una infraestructura fixa i segura que permeta l'accés als orificis. Com també qualsevol altra prescripció continguda en l'Ordre de 18 d'octubre de 1976, sobre prevenció i correcció de la contaminació industrial.
  
f) L'activitat disposarà d'un llibre de registre per cada focus emissor de contaminants, segons el model que apareix en l'annex IV de l'Ordre de 18 d'octubre de 1976, sobre prevenció i correcció de la contaminació industrial, on s'anotaran tots els mesuraments periòdics d'autocontrol de les emissions a l'atmosfera.
  
g) A pesar de les mesures que s'instal·len per a atenuar el soroll generat per esta activitat, es tindrà en compte d'incorporar els silenciadors i equips necessaris per a la reducció dels nivells sonors, de forma que no es transmeta a possibles habitatges limítrofs o pròxims més de 35dB (A).
  
h) D'acord amb el Programa de Vigilància Ambiental elaborat, es portaran a cap els següents autocontrols:
  
- Un control anual de les emissions a l'atmosfera, realitzat per una entitat col·laboradora de l'administració, amb presa de mostres per a determinar els nivells i la composició dels gasos, tant dels que han tingut un aprofitament energètic com dels que no l'han tingut, i també d'adoptar les mesures correctores que foren necessàries d'acord amb les dades obtingudes. I es trametran a la Direcció General de Qualitat Ambiental els resultats obtinguts i el dictamen donat per l'ECA relatiu a la suficiència de les mesures correctores de la contaminació projectades.
  
- Un control bianual de l'emissió de sorolls produïts per la instal·lació, amb mesuraments en un punt de límit de la parcel·la industrial que resulte més pròxim al lloc d'ubicació dels motors. Els resultats del control acústic realitzat per una ECA, quan estiga en ple funcionament la instal·lació i contrastat amb un control previ a la posada en marxa, seran igualment tramesos a la Direcció General de Qualitat Ambiental.
  
Tercer
  
Clariana, SA sol·licitarà en el Servei Territorial d'Indústria i Energia de Castelló la inscripció en el Registre d'Instal·lacions de Producció d'Energia Elèctrica en Règim Especial de la Comunitat Valenciana (RIERECV), d'acord amb allò que s'ha establit en els articles 2 i 3 de l'Ordre d'11 de juliol de 1995 de la Conselleria d'Indústria i Comerç (DOGV 20 de juliol de 1995).
  
Contra esta resolució, que no posa fi a la via administrativa, podrà interposar-se un recurs ordinari davant del conseller d'Ocupació, Indústria i Comerç, en el termini d'un mes comptat a partir del dia de la notificació de la present resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.